KYK: Gebou ontruim toe brand by MultiChoice uitbreek | Netwerk24
Deur Jana Marx 15 Oktober 2019 13:19
'n Brand het Dinsdagmiddag by MultiChoice se gebou in Randburg uitgebreek.
Personeel is inderhaas ontruim.
Die brand het ontstaan omdat daar herstelwerk gedoen is om die gebou waterdig te maak, sê Jabavu Heshu, groephoof vir korporatiewe sake.
Die brand het in die Magic Centre-gebou in Bram Fischer-rylaan uitgebreek. "Ons kan bevestig niemand het seergekry nie en die gebou is onmiddellik ontruim. Ons kan kykers ook gerusstel dat geen uitsendings deur die ontruiming onderbreek is nie," sê Heshu.
Die brand is kort voor 14:00 reeds geblus.
Heshu kon nie met sekerheid sê op watter vloer die brand uitgebreek het nie, maar sê die brandweer evalueer strukturele skade.
Nana Radebe, woordvoerder van die nooddiens EMS, sê die brand hou volgens 'n voorlopige ondersoek verband met die gebou se lugversorging. "Dit het op die dak gebrand en die rook het na die (binnekant) van die gebou versprei."
Die rook is intussen onder beheer.
Radebe het ook bevestig dat daar geen beserings was nie.
Brandbestryders op die toneel. Foto: Jana Marx
Fire at Multichoice Randburg. pic.twitter.com/aoU3RVdLXJ
MultiChoice is on Fire ???? pic.twitter.com/SYfutsz6cN
— Luyanda Potwana (@LuyandaPotwana) October 15, 2019
Y’all are burning multichoice now.... S for Sembi pic.twitter.com/3FdRdvqw5b
— lgBtqi ???? (@Xhosa_Goddess) October 15, 2019
Meer oor: Multichoice | Brand